1942 թվականի հուլիսին, երբ ֆաշիստական բարբարոսները ներխուժեցին Վորոշիլոգրադի /Լուգանսկ/ մարզի Կրասնադոն քաղաք, Լենինյան կոմերիտմիության սաները կազմակերպեցին ընդհատակյա «Երիտասարդ գվարդիա» կազմակերպությունը: Նրա անդամներից էին նաեւ հայ ժողովրդի խիզախ զավակներ Ժորա Հարությունյանը եւ Մայա Պեգլիխանովան /Փահլեւանյան/: Մայան «Երիտասարդ գվարդիա» ընդհատակյա կազմակերպության հնգյակի ղեկավար էր, ինչը վստահվում էր միայն ամենահամարձակներին: